Villerupt

Villerupt (lb: Weller) ass eng franséisch Gemeng am Departement Meurthe-et-Moselle am Arrondissement Briey, an der Regioun Grand Est. Et ass den Haaptuert vum Kanton Villerupt

1999 hunn do 9.822 Awunner, "Villeruptiens a Villeruptiennes" genannt, gelieft.

Geographie
Villerupt, 6,56 km² grouss, läit westlech vun Däitsch-Oth, e puer Kilometer südlech vun Esch-Uelzecht a Bieles.

Wéi dës Stied och, huet Villerupt sech mat der Siderurgie entwéckelt. Wéi et mat där biergof goung, ass och d'Bevëlkerungszuel vu bal 15.000 an den 1960er Joren op manner wéi 10.000 gefall.

Villerupt ass bekannt fir säi Filmfestival, de Festival du film italien de Villerupt, deen zanter dem November 1976 all Joer am Hierscht organiséiert gëtt.

Kategorie:Gemengen am Arrondissement Briey
Kategorie:Uertschaften am Arrondissement Briey
Kategorie:Uertschaften, déi d'Croix de guerre 1914-1918 kruten